Újabb mérföldkőhöz érkezett minden idők legjelentősebb hazai élelmiszeripari beruházása Bükön

Elérte a 268 milliárd forintot az a beruházási összeg, amelyet a Nestlé a büki PURINA gyár fejlesztésére fordított az elmúlt 25 évben.

A gigaberuházás jelentősen hozzájárul ahhoz, hogy Magyarország a 13. legnagyobb szereplője legyen a globális állateledel-gyártásnak. A Szijjártó Péter külügyi és külgazdasági miniszter jelenlétében most átadott két gyáregységnek köszönhetően 280 új munkahely jön létre, miközben az 50 országba exportáló létesítmény éves kapacitása 250 ezer tonnára nő.

A Nestlé Magyarországon eddig végrehajtott befektetéseinek és jövőbeli terveinek köszönhetően minden idők legjelentősebb élelmiszeripari beruházása zajlik Bükön. A most átadásra kerülő, közel 90 milliárd forint értékű két új gyáregységnek köszönhetően közel 100 ezer tonnával nő a gyár kapacitása. A fejlesztéseknek köszönhetően 100 új robot fog dolgozni a gyárban, miközben 280 új munkahely jön létre.

„A Nestlé PURINA büki gyára a térség egyik legnagyobb foglalkoztatójaként az lendületes fejlődésének és a folyamatos beruházásoknak köszönhetően 2020 és 2025 között több mint 500 új munkahelyet létesít a városban” – közölte Noszek Péter, aki hangsúlyozta a gyár kiemelkedő munkaerővonzó képességét a térségben: közel 187 településről érkeznek dolgozók a gyárba.

A nagy léptékű fejlesztések hatására a büki PURINA gyár nem csupán a Nestlé csoporton belül tölt be meghatározó szerepet az európai állateledelgyártás fellegváraként, de az üzem kiemelkedő exportképessége - már a termékek 95 százalékát értékesítik az országhatáron kívül - erőteljesen közrejátszott abban, hogy Magyarország a globális állateledel-gyártás 13. legnagyobb szereplőjévé válhatott.

„Az automatizált gyártósorokkal felszerelt, világviszonylatban is egyedülálló technológiát alkalmazó gyáregységekkel a fejlesztés nem áll meg, az építkezés folytatódik” – tette hozzá Noszek Péter.

A kiváló minőségű hazai mezőgazdasági alapanyagoknak és szigorúan ellenőrzött, auditált folyamatoknak köszönhetően a hazai beszállítók a Nestlé európai beszállítói körének is részesei. A büki gyárba beszállított alapanyagok közel 50 százaléka származik magyar vállalkozásoktól, és ez az arány az új beruházásoknak köszönhetően tovább emelkedhet.

|  |  |
| --- | --- |
|  | © Nestlé |

Eredeti tartalom: Nestlé Hungária Kft.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/7033/ujabb-merfoldkohoz-erkezett-minden-idok-legjelentosebb-hazai-elelmiszeripari-beruhazasa-bukon/